text: El canal medieval de la Sèquia es presenta a la fira de turisme Fitur de Madrid - Regió7 :: El Diari de la Catalunya Central
  redacció | manresa 24.01.2020 | 13:24
  Laia Muns i Eudald Serra, al mostrador de l'estand on s'ha presentat la Sèquia. Al fons, el Carme i la recreació del miracle de la Llum
  El canal medieval de la Sèquia i el parc de la Sèquia s'ha presentat aquest divendres al migdia a la fira internacional de turisme Fitur que fins aquest diumenge se celebra a Madrid.
  L'acte s'ha dut a terme dins l'estand de Caminos Naturales, un programa del ministeri d'Agricultura i del qual en forma part el camí de la Sèquia. Aquest programa té com a objectiu treballar per a l'apropament de la població al medi natural, promovent el coneixement de la natura i els paisatges, així com el desenvolupament rural.
  La fira Fitur rep cada any més de 142.500 professionals del món del turisme, i a més de 110.000 visitants de públic general. És considerat el punt de trobada global per als professionals del turisme, així com al fira líder per als mercats receptius i emissors d'Iberoamèrica. A la passada edició hi van participar més de 10.000 empreses de 165 països i regions diferents